De fleste skyvematede mekanismer benytter en fjærbelastet utstøter i støtbunnen. Dette medfører at et skyvematet sluttstykke vil kaste ut den brukte hylsen så snart hylsehalsen går klar utkasteråpningen. De fleste kontrollert matede mekanismer benytter en fast utstøter i glidekassen. Dette medfører at et kontrollert matet sluttstykket må dras helt tilbake før den brukte hylsen blir kastet ut. Dette kan gi marginalt raskere veksling med skyvemating, ettersom sluttstykket ikke trenger å repeteres like langt tilbake.